Arutelu:Tülakoid

message: Tülakoid on kloroplasti sisemembraani sissesopistus. Millisele allikale saab viidata, et kinnitada päise esimese lause õigsust? Pakun, et siin on viga. Sisemembraani sissesopistusest on juttu mitokondrite puhul. Minu arvates on vale sama väljendit kasutada tülakoidide puhul. Kloroplasti sisemembraan (https://et.wikipedia.org/wiki/Kloroplast#/media/Fail:Chloroplast.svg) ei ole sama, mis tülakoidi membraan. Kloroplasti sisemembraan ja tülakoid on 2 erinevat asja. Parandage mind palun kui ma eksin. Nimelik (arutelu) 7. märts 2023, kell 19:19 (EET)
replies: text: Nii mitokondrite kui ka kloroplastide puhul on nende sisemembraan oluliselt erinev välismembraanist, mis tuleneb nende tekkest (sümbiogenees). Idee on selles, et tülakoidid on tekkinud sisemembraanist selle sissesopistumise teel. Ivo (arutelu) 12. märts 2023, kell 00:07 (EET)
replies: text: :Äkki tuleb asi sellest, et mitokondritel on 2 membraani ja nö 2 ruumi, kloroplastidel 3 membraani ja 3 eraldatud ruumi? Jah, mitokondrite sisemembraan on oluliselt erinev välismembraanist. Kloroplastidel on põhimõtteliselt samuti, aga kõige sisemine membraan on nimetatud tülakoidi membraaniks. Sellest järgmine on kloroplasti sisemembraaniks nimetatud membraan ja kolmas, kõige välimine on välimiseks membraaniks nimetatud membraan. Tõesti, nagu ütled, on mõlemi puhul kõige sisemine membraan teistsugune, nõus. Aga ma pole kuskil akadeemilises kirjanduses kohanud tülakoidi membraani nimetamist sisemembraaniks (mis on sissesopistunud). Kas saaksid viite allikale lisada, kus kloroplasti (nö kõige sisemisemat membraani) tülakoidide membraani sisemembraaniks nimetatakse (ja siis sissesopistused)? Minu teada ei ole Vikipeedias lubatud termineid ise välja mõelda, kui sellist kasutust usaldusväärsetele allikatele viidata võimalik pole. Palun viiteid. Nimelik (arutelu) 12. märts 2023, kell 01:22 (EET)
replies: text: ::Miks peaks tülakoidi membraani nimetama sisemembraaniks? Jutt on ju sellest, et see on kloroplasti sisemembaanist tehtud. Ivo (arutelu) 12. märts 2023, kell 03:24 (EET)
replies: text: :::Endosümbioosist (mis toimus millalgi kauges minevikus) võib rääkida endosümbioosi artiklis, mitte artikli tülakoid päises, kus määratletakse tülakoidi mõiste (Tülakoid on kloroplasti sisemembraani sissesopistus. nii oli enne). Tülakoidi membraan pole sisemembraani sissesopistus. Ma ei saa aru, mida sa täpselt tahad väita. Mida muuta tuleks? Ja palun kinnita mõne viitega oma väidet. Tead sa mõnda allikat, kus tülakoidide membraani nimetatakse sisemembraani sissesopistuseks isegi kui on jutt endosümbioosist? Või seda, et tülakoidi membraan on kloroplasti sisemebraanist tehtud (see tehtud kõlab ka kummaliselt..kes tegi? Mis mõttes on tehtud? Miks enwiki tülakoidi artikkel sellest ei räägi, et kloroplasti membraan on  sisemembraanist tehtud?) Kui allikaid või viiteid oma väite kinnituseks pole (ka selle kohta, kuidas eesti keeles akadeemilises kirjanduses seni seda teemat käsitletud on), siis pole seda juttu suurt mõtet jätkata. Nagu ma aru saan kajastame me Vikipeedias kaasaegset infot sellises sõnastuses nagu seda on antud juhul eesti keeles tehtud. Tugineme allikatele. Nimelik (arutelu) 14. märts 2023, kell 19:17 (EET)
thread_title:  Sisemembraani sissesopistus